Diari Oficial de la Generalitat Valenciana


Sumari del DOGV 5108, del 06-10-2005 (2005/11927)

RESOLUCIÓ de 29 de setembre de 2005, del conseller de Relacions Institucionals i Comunicació, per la qual s'adjudiquen ajudes a les petites i mitjanes empreses del sector audiovisual de la Comunitat Valenciana.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5108

Data del DOGV
:   06-10-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/11590


Organisme emissor
:   Presidència de la Generalitat

Tipus de document
:   Resolució

RESOLUCIÓ de 29 de setembre de 2005, del conseller de Relacions Institucionals i Comunicació, per la qual s'adjudiquen ajudes a les petites i mitjanes empreses del sector audiovisual de la Comunitat Valenciana. [2005/X11010]
  
En virtut de la Resolució de 10 de juny de 2005, del conseller de Relacions Institucionals i Comunicació (DOGV núm. 5.036, de 27 de juny de 2005), es van aprovar les bases reguladores de les ajudes a les petites i mitjanes empreses del sector audiovisual valencià per a la producció de programes de televisió, i es va realitzar la seua convocatòria.
  
Les esmentades ajudes disposen d'una consignació pressupostària suficient, i estan dotades amb un import total màxim de tres-cents un mil euros (301.000 €) imputat a l'aplicació pressupostària 32.04.08.927.79.6, codi línia T4027000 del pressupost de la Generalitat per a l'exercici 2005.
  
En compliment de la Base Novena de l'esmentada convocatòria, la corresponent comissió avaluadora, en la seua reunió de 13 de setembre de 2005, va procedir a l'examen i valoració de totes les sol·licituds presentades d'acord amb els requisits i criteris establits en les mencionades resolucions. I, en conseqüència, va formular la preceptiva proposta de resolució en els termes reflectits en l'acta de la dita reunió.
  
En vista de tot l'anterior i amb subjecció al Decret Legislatiu de 26 de juny de 1991, del Consell de la Generalitat, pel qual s'aprova el Text Refós de la Llei d'Hisenda Pública de la Generalitat; i a la Llei 38/2003, de 17 de novembre, General de Subvencions; així com de conformitat amb la Resolució de 10 de juny de 2005, del conseller de Relacions Institucionals i Comunicació, per la qual s'aproven les bases reguladores de les ajudes a les petites i mitjanes empreses del sector audiovisual de la Comunitat Valenciana per a la producció de programes de televisió, resolc:
  
Primer
  
Adjudicar les ajudes dirigides a les petites i mitjanes empreses del sector audiovisual de la Comunitat Valenciana per a la producció de programes de televisió als sol·licitants que han obtingut major puntuació en el procés de selecció i que es relacionen a continuació per rigorós orde:
  
1r. JAT AUDIOVISUAL, SL, per la producció audiovisual ?Telefona, t'ajudem?; que ha obtingut un total de 95 punts.
  
2n. PRODUCCIONES TELEVISIVAS MECOMLYS, SL, per la producció audiovisual ?Salud en casa IV?; que ha obtingut un total de 90 punts.
  
3r. DORDAVI, SL, per la producció audiovisual ?Actitudes Adictivas y Actitudes Saludables?; que ha obtingut un total de 84 punts.
  
Segon
  
Declarar desestimades les restants sol·licituds per haver obtingut una puntuació inferior respecte als projectes beneficiaris.
  
Tercer
  
Declarar excloses del procediment les entitats mercantils KIKA LUX, SL, i NATURIMATGE, SL, per no trobar-se inscrites en el Registre Administratiu d'Empreses Audiovisuals de la Comunitat Valenciana (creat per Orde de 2 de desembre de 1994, de la Conselleria de Cultura) al final del termini de presentació d'instàncies, incomplint el requisit establit en la Base Segona de la Resolució de 10 de juny de 2005, del conseller de Relacions Institucionals i Comunicació, per la qual s'aproven les bases reguladores de les ajudes a les xicotetes i mitjanes empreses del sector audiovisual de la Comunitat Valenciana per a la producció de programes de televisió.
  
Quart
  
Les entitats beneficiàries de les presents ajudes queden subjectes al compliment de les obligacions establides en la Base Dotzena de la Resolució de 10 de juny de 2005, del conseller de Relacions Institucionals i Comunicació, per la qual s'aproven les bases reguladores de les ajudes a les petites i mitjanes empreses del sector audiovisual de la Comunitat Valenciana per a la producció de programes de televisió.
  
Contra la present resolució, que posa fi a la via administrativa, es podrà interposar potestativament un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la publicació, de conformitat amb els preceptes 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, en virtut dels articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la utilització de qualsevol altra via que es considere oportuna.